BEZBEDNOST DECE NA INTERNETU U OSEČINI « Katarina Jonev\nPrepoznajući značaj edukacije na temu bezbednosti dece na Internetu, sredinom marta opština Osečina je organizovala predavanja na ovu temu. Učenicima osnovnih škola Braća Nedić i Vojvoda Mišić predavanja je održala Katarina Jonev, edukator na temu bezbednosti dece i mladih na Internetu i društvenim mrežama.\n-Zahvaljujem se opštini Osečina na pozivu. Bilo je veliko zadovoljstvo održati predavanja svim učenicima od petog do osmog razreda. Zaštita dece i mladih na internetu treba da bude prioritet u oblasti bezbednosti, kako na svetskom nivou, tako u Srbiji. Jer, iz dana u dan raste broj internet predatora i opasnosti koje vrebaju sa globalne mreže. Ali isto tako, važno je i informisati decu i mlade o postupcima koji se smatraju nedoličnim i nedopustivim na internetu, koje sadržaje ne smeju da objavljivljuju i zbog čega sve mogu da snose posledice – rekla je Katarina Jonev.\nNa interaktivnim predavanjima na kojima su uz učenike prisustvovali i nastavnici škola, predavač je istakla da samo kontinuiranom i pravilnom edukacijom mladima možemo da pomognemo kako da izbegnu greške u ponašanju na Internetu kao i da im pomognemo da razviju zdrave sajber identitete. Јedan od najvećih problema sa kojima se osnovci suočavaju je i sajber vršnjačko nasilje, na šta je na predavanju posebno obraćena pažnja.\n-Jedan od načina da zaštitimo decu od sajber nasilja, jeste da mu pomognemo da stvore naviku da ne prihvataju zahteve za prijateljstvo i praćenje na društvenim mrežama od osoba koje ne poznaju ili od onih koje znaju površno, samo iz viđenja. Ako u virtuelnom, kao i u fizičkom svetu bude oprezno pristupalo nepoznatim ljudima, mnogo su manje šanse da će postati žrtva. I jako bitno je naglasiti da da sajber-bullying odnosno sajber-maltretiranje, koje uključuje slanje poruka uznemirujućeg sadržaja, širenje uvredljivih komentara, vređanje i uznemiravanje – ne sme da se zataškava. Bilo da dete trpi nasilje ili posmatra, a ne učestvuje u njemu – dužno je da prijavi jer takvo ponašanje nije dopustivo, i mora se na vreme prijaviti i sankcionisati.


Policija otkrila laboratoriju za veštačko uzgajanje marihuane\nU kući u okolni Beograda policija je otkrila laboratoriju za veštačko uzgajanje marihuane i uhapsila državljanina Crne Gore S.R. koji se sumnjiči za proizvodnju i dilovanje droge, saopštilo je danas Ministarstvo unutrašnjih poslova.\nPolicija je u kući koja je preurađena u laboratoriju zaplenila više od 90 kilograma marihuane, automatsku pušku, tri okvira za automatsku pušku i municiju.\nDodaje se da su pronađene i 622 stabljike kanabisa, marihuana na ručno pravljenoj sušari, lampe, termometri, klima uređaji, saksije, hemijska đubriva i druga oprema za uzgajanje.\n“Ukupna vrednost laboratorije i zaplenjenih narkotika procenjuje se na 18 miliona dinara”, navodi se u saopštenju MUP-a.\nZbog osnovane sumnje da je počinio krivična dela neovlašćena proizvodnja i stavljanje u promet opojnih droga i nedozvoljena proizvodnja, držanje, nošenje i promet oružja i eksplozivnih materija, uhapšen je S. R. (1978), državljanin Crne Gore.


- Važno je da pamtimo progon stradanje nevinih i da nikada ne dozovolimo da se tako nešto ponovi - poručili su predstavnici Udruženja na Starom sajmištu.\nNa vencu je stajao simboličan natpis na romskom i na srpskom "Zauvek ćete živeti u našim srcima".\nDrugi avgust je određen kao Dan sećanja na Holokaust nad Romima povodom njihovog stradanja u noći 2. avgusta 1944. godine kada su preostali zatvorenici takozvanog Porodičnog logora za Cigane (Zigeunerfamilienlager) u koncentracionom logoru Aušvic-Birkenau pogubljeni u gasnim komorama. Ubijeno je više od 4.300 muškaraca, žena i dece Roma.\nProcenjuje se da je uoči i tokom Drugog svetskog rata ubijeno najmanje pola miliona Roma, što je bilo oko 50 posto čitave tadašnje romske populacije u Evropi. U nekim zemljama kao što su Nemačka, Austrija i Češka, većina lokalne romske populacije praktično je zbrisana.\nNa prostoru bivše Jugoslavije procenjuje se, da je stradalo oko 46.000 Roma a u NDH oko 80.000. Najveće stradanje bilo je već u oktobru 1941, u vreme masovnih odmazdi nad civilima u Kraljevu i Kragujevcu, a veliki broj ubijen je i u Nišu i Leskovcu.\nMeđunarodni dan holokausta nad Romima i Sintima


SASTANAK Bevanda primio Džuvela\nUkupna vrijednost kreditnog programa je oko 1,1 milijardu KM\nPiše: Sl. M. / Avaz.ba 17.09.2019 | 14:42\nSASTANAK Od formiranja nove vlasti zavisi i saradnja s MMF-om\nBevanda primio Džula\nFoto: Ministarstvo finansija BiH\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda primio je danas u nastupnu posjetu novoimenovanog rezidentnog predstavnika Međunarodnog monetarnog fonda (MMF) u BiH Endrua Džula (Andrew Jewel), s kojim je govorio o mogućnostima buduće saradnje.\nMinistar Bevanda poželio je Džula dobrodošlicu i obećao podršku u njegovom budućem radu na novoj dužnosti koju je u avgustu preuzeo od bivšeg rezidentnog predstavnika MMF-a Franciska Parodija (Francisco).\nNa sastanku je konstatirano da je formiranje vlasti i dalje prioritetna tema u BiH iako je od općih izbora prošlo skoro godinu te je ponovo istaknuto da konkretna saradnja s MMF-om čeka novu vlast.\nMinistar Bevanda informirao je Džula da je Vijeće ministara do sada usvojilo tri kvartalne odluke o privremenom finansiranju te da je budžet za ovu godinu u Parlamentarnoj skupštini BiH nakon što ga je u avgustu većinom glasova usvojilo Predsjedništvo BiH.\nGovoreći o manjkavostima privremenog finansiranja koje onemogućava kapitalna ulaganja, ministar Bevanda ocijenio je da bi najbolje rješenje bilo da budžet za 2019. godinu što prije usvoje poslanici i delegati Parlamentarne skupštine BiH.\nMinistar Bevanda naglasio je da Ministarstvo finansija i trezora BiH profesionalno obavlja svoje poslove i poštuje zakonske rokove te da se servisiranje vanjskog duga vrši u skladu s otplatnom planu i uredno se finansiraju institucije BiH, a u toku su i konsultacije s budžetskim korisnicima za 2020. godine.\nSagovornici su se složili da će razgovori o budućoj saradnji biti mnogo konkretniji nakon što se okonča proces formiranja vlasti u BiH kako bi se o novim projektima odlučivalo u punom kapacitetu.\nDo sada su u okviru proširenog aranžmana između BiH i MMF-a na račune entiteta uplaćene dvije tranše od oko 150 miliona KM po tranši, a ukupna vrijednost kreditnog programa je oko 1,1 milijardu KM, ali je on prekinut 2018. godine.\n11.06.2019 u 11:59\nBevanda: Očekivana odluka Izvršnog odbora MMF-a\n09.02.2018 u 19:46


source.ba | BH Telecom omogućio besplatno korištenje alata za organizaciju rada na daljinu\nKoristite li mobitel tokom vožnje?\nBH Telecom je, s ciljem osiguranja kontinuiteta poslovanja brojnih pravnih lica, svojim poslovnim korisnicima ponudio punu podršku za organizaciju rada na daljinu posredstvom 5 atraktivnih poslovnih alata za rad, uz besplatne periode korištenja. Ponuda obuhvata usluge i rješenja, kao i rješenja partnera, koja će korisnicima omogućiti organizaciju poslovnih aktivnosti uz maksimalnu sigurnost, te podršku BH Telecoma za realizaciju i korištenje.\nUkoliko želite organizovati svoj posao na daljinu u realnom vremenu, razmjenjivati dokumente sa kolegama, biti kontinuirano u kontaktu, organizovati online sastanke, video konferencije, prezentacije ili treninge, u tome će vam značajno pomoći Microsoft® Teams™. BH Telecom je svojim korisnicima ponudio besplatno korištenje navedenog alata u periodu od 6 mjeseci, uz resurse, znanje i podršku BH Telecoma za aktivaciju i konfiguraciju.\nMicrosoft® Office 365™ je drugi alat iz ponude BH Telecoma koji pravna lica mogu aktivirati i besplatno koristiti 30 dana. U Microsoft® Office 365™ Bussines Premium planu je, među ostalim alatima, aktivan i Microsoft Onedrive koji osigurava 1TB prostora za svakog korisnika i omogućava sinhronizaciju svih dokumenata, sa računara iz poslovnog okruženja u Cloud, te pristup tim dokumentima od kuće. Za poslovne procese koji se oslanjaju na razmjenu i rad na dokumentima ovo rješenje odgovara na sve potrebe udaljenog rada, a BH Telecom je postojećim poslovnim korisnicima omogućio korištenje bilo kojeg aktiviranog Microsoft® Office 365™ plana uz mjesečnu naknadu od 1 KM, u periodu od prva 3 mjeseca komercijalnog korištenja izabranog plana.\nBH Telecom je, također, ponudio svoju podršku i obrazovnim institucijama za uspostavljanje kolaboracijskog okruženja za izvođenje online nastave korištenjem besplatne verzije Microsoft® Office 365™ for Education A1 plana. Ovaj plan mogu iskoristiti sve obrazovne institucije, bez obzira na njihov nivo, a Microsoft® Office 365™ nudi uvijek dostupne najnovije verzije uz automatsko ažuriranje aplikacija, mogućnost instaliranja Office-a na do 5 različitih uređaja za svakog korisnika, pohranu podataka u oblak i pristup sa bilo kog mjesta te potpunu mobilnost uz Office aplikacije na pametnim telefonima i tabletima.\nTakođer, poslovnim korisnicima je dostupan i CISCO Webex kao enterprise kolaboracijsko rješenje koje omogućava organizaciju video konferencija, webinara i online sastanaka, a BH Telecom je omogućio korištenje ovog alata bez naknade u periodu od 90 dana, uz osiguranu podršku za aktivaciju i konfiguraciju.\nZa korisnike koji imaju potrebu da svoje poslovne procese odvijaju u direktnoj komunikaciji sa opremom na lokaciji svojih poslovih prostora, BH Telecom je omogućio Siguran udaljeni pristup za rad od kuće uz besplatno korištenje u periodu od 60 dana. Ovaj alat omogućava sigurno udaljeno spajanje od kuće do radnih prostorija korištenjem SSL VPN, IPSec VPN, L2TP VPN rješenja, uz podršku BH Telecoma u dizajniranju rješenja koje odgovara potrebama korisnika.\nU ovoj posebnoj ponudi je i usluga Cloud za koju je BH Telecom omogućio besplatno korištenje na period od 60 dana. Kroz portfolio Cloud usluga stavljeni su na raspolaganje resursi BH Telecom Data Centra smještenog u BiH, sa primarnom lokacijom u Sarajevu, disaster recovery lokacijom smještenom u Zenici, te mogućnošću kreiranja hibridnog cloud okruženja u skladu sa uslovima globalnih cloud providera, korištenjem resursa u njihovim Data Centrima.\nSvi navedeni alati mogu značajno pomoći pravnim licima u organizaciji poslovnih aktivnosti u trenutnim vanrednim okolnostima, a za više informacija na raspolaganju je Digitalni asistent BH Telecoma na linku https://www.bhtelecom.ba/digitalni-asistent.html i e-mail adresa poslovna.podrska@bhtelecom.ba.


Otvorena vrata pravosuđa: Rad u vanrednom stanju - Dijalog.net\nNaslovna Društvo Otvorena vrata pravosuđa: Rad u vanrednom stanju\nPostavljeno 1 week pre\nBeograd, 22. mart 2020. – U danu kada je proglašeno vanredno stanje na teritoriji naše zemlje, 15. marta, usvojene su i dve Uredbe o merama za vreme vanrednog stanja, kojima se uvode određena ograničenja prava građana.\nAutorka teksta je Sofija Mandić, pravnica u Centru za pravosudna istraživanja (CEPRIS).\nPrva Uredba je opšteg karaktera i odnosi se na, primera radi, zabranu svih okupljanja u zatvorenom prostoru i odlaganje izbornih radnji.\nDruga Uredba se specifično odnosi na organizovanje rada poslodavaca za vreme vanrednog stanja.\nPoslodavci, a ni zaposleni, nisu imali čak ni 24 sata (od nedelje uveče, do ponedeljka ujutru), da se upoznaju sa novim uslovima i zahtevima u kojima će raditi. Zbog toga su u prvoj nedelji vanrednog stanja zabeležena mnoga pitanja i nedoumice u pogledu izmenjenog režima rada (uključujući tu i pitanja upućena platformi Otvorena vrata pravosuđa).\nU potpuno nenajavljenoj situaciji našli su se i poslodavci i zaposleni. Zaposleni su posebno bili zabrinuti za to da li će moći da sačuvaju radna mesta, naročito imajući u vidu da su predškolske i školske ustanove od ponedeljka, 16. marta, prestale sa radom.\nRedovan odlazak roditelja na posao je zbog toga bio znatno otežan, a u nekim slučajevima i nemoguć (posebno za samohrane roditelje).\nPre nego što nešto kažemo o Uredbama Vlade koje utiču na oblast rada, važno je naglasiti da Zakon o radu, niti drugi propisi koji se tiču rada, nisu ukinuti proglašenjem vanrednog stanja.\nOvakva pogrešna tumačenja su se mogla pročitati na društvenim mrežama – da u sferi rada više ne važe nikakvi zakoni, već samo jednokratne odluke Vlade. Ovo nije istina i bitno je da to zaposleni imaju u vidu kada su u nedoumici o svom položaju i pravima.\nOznakeCEPRISOtvorena vrata pravosuđaSofija Mandićvanredno stanjeVlada Republike Srbije\nPrethodno Donatori moraju da deluju kako bi se osigurala otpornost civilnog društva protiv pandemije COVID-19\nSledeće NDNV: Neophodna podrška građana novinarima koji profesionalno obavljaju svoj posao u uslovima vanrednog stanja\nTop Tags Društvo lokalna samouprava Vlada Republike Srbije istraživanje Civilno društvo OCD Pravosuđe mladi konkurs Srbija i Evropska unija mediji Evropska komisija Evropska unija evropske integracije vladavina prava


Izvor: Vostok.rs, 14.Jan.2020, 13:56\nRuska pravoslavna crkva osudila je zakon usvojen u Crnoj Gori, prema kojem će kanonskoj Srpskoj pravoslavnoj crkvi (SPC) biti oduzeta imovina. Prema saopštenju patrijarha Moskovskog i čitave Rusije Kirila i članova Sinoda Ruske pravoslavne crkve koje je objavljeno na sajtu Ruske pravoslavne crkve, „zanemarivanje volje većine građana koji demonstriraju izaziva ogorčenje, a pokušaj da se postavi pitanje legitimnosti prava verskih organizacija na svoju imovinu izgleda kao cinični udarac crkvi".\nMitropolit Amfilohije u Podgorici služio molebanhttps://t.co/jdhAqieRPe\n— VOSTOK vesti (@vostokvesti) January 14, 2020 „Novi zakon o slobodi veroispovesti je čin podržavanja raskola slabljenjem kanonske crkve i pokušaj da se postavi u ponižavajuću i opasnu zavisnost od države, što je tim još više nepravedno, jer se Crna Gora predstavlja kao sekularna država“, navodi se saopštenju patrijarha i Sinoda RPC. Patrijarh Kiril, foto: RIA Novosti © Aleksandr Galьperin Rukovodstvo Ruske pravoslavne crkve pravi paralelu između najnovijih događaja u Crnoj Gori i verskog raskola u Ukrajini. U poruci se napominje da su duži niz godina u obe zemlje političke snage zainteresovane za podrivanje jedinstva naroda i podržavanja raskola.\n"Ova bolna transformacija nanela je Ukrajini nezaceljene rane bratoubilačkog neprijateljstva. Sa tugom vidimo da iste posledice sada prete i vašoj zemlji, gde su paralele sa ukrajinskom situacijom jasno vidljive u onome što se dešava“, naglašava se u saopštenju.\nRuska pravoslavna crkva apelovala je na lokalne pravoslavne crkve da podrže kanonsku crkvu Crne Gore, kao i na međunarodnu zajednicu, podsećajući da je Venecijanska komisija ranije iznela primedbe na sporni zakon. Šef Centra za etničke i političke sukobe Instituta Evrope Ruske akademije nauka Pavel Kandel u intervjuu za RT složio se da je situacija u Crnoj Gori slična nedavnim događajima u Ukrajini, gde su raskolnici nekanonske pravoslavne crkve u Ukrajini zaplenili brojne crkve od kanonske Ukrajinske pravoslavne crkve Moskovske patrijaršije.\nHiljade vernika na litiji u Nikšićuhttps://t.co/kGiJTYj4lr\n— VOSTOK vesti (@vostokvesti) January 13, 2020 „I zaista, crnogorski raskolnici deluju prema ukrajinskom scenariju i to je logično, jer svaki nacionalizam nastoji da stvori ne samo svoju državu, već i svoj jezik i crkvu. Verski raskol u Crnoj Gori, kao i u Ukrajini, ima političke korene - to je političko neprijateljstvo prema Srbiji“, objasnio je stručnjak u intervjuu za RT. Roman Silantiev, član ekspertnog saveta Ministarstva pravde Ruske Federacije, napravio je još jedno poređenje u svom komentaru za RT. Prema njegovom mišljenju, Crna Gora sada doživljava događaje koji su se već dogodili u drugoj balkanskoj zemlji - Makedoniji, u kojoj deluje nekanonska Makedonska pravoslavna crkva. „Situacija u Makedoniji je vrlo slična onome što se dešava u Crnoj Gori. Pod uticajem, uključujući nekih spoljnih sila, oni narušavaju jedinstvo i prijateljstvo pravoslavne kanonske crkve, a primer Makedonije sugeriše da sada kanonskoj crkvi u Crnoj Gori zaista preti oduzimanje imovine, kao i progon zbog pokušaja otpora“, navodi stručnjak.\n— VOSTOK vesti (@vostokvesti) January 13, 2020 Evropske ambicije Podsetimo da je crnogorski parlament ranije usvojio Zakon o slobodi veroispovesti i pravnom položaju verskih zajednica, koji uključuje klauzulu o oduzimanju imovine u korist države koja je u vlasništvu verskih organizacija bila do 1. decembra 1918. godine, kada je teritorija Crne Gore ušla u sastav Kraljevine Srba, Hrvata i Slovenaca, a kasnije preimenovana u Jugoslaviju. Do tog trenutka u Crnoj Gori je delovala praktično nezavisna Cetinjska mitropolija, uživajući podršku Moskve.\nDanilovgrad: Živjeće ovaj narodhttps://t.co/JiFnVBB6mY\nNakon ulaska u Jugoslaviju, u Crnoj Gori je formirana eparhija Srpske pravoslavne crkve - Mitropolija Crnogorsko-primorska. Milo Đukanović, foto: AFP © FREDERICK FLORIN\nMeđutim, u pozadini događaja koji su se dogodili sa Jugoslavijom na prelazu iz 20. u 21. vek, u Crnoj Gori su se počele razvijati ideje crkvenog separatizma. U zemlji je stvoren Inicijativni odbor za preporod Crnogorske pravoslavne crkve, čiji su zadaci obuhvatali stvaranje nezavisne crkve. Kao rezultat toga, osnovana je nekanonska Crnogorska pravoslavna crkva, čije je rukovodstvo aktivno učestvovalo u političkim događajima vezanim za odvajanje Crne Gore od Srbije. Hiljade Zećana u prvoj molitvenoj Litijihttps://t.co/AKBmQVKCnd\n— VOSTOK vesti (@vostokvesti) January 13, 2020 U nacrtu ustava Crne Gore, koji je podnesen nakon nezavisnosti, upravo je nepriznata od strane ostalih pravoslavnih crkava nekanonska CPC stavljena na prvo mesto liste konfesija, a Mitropolija crnogorsko-primorska Srpske pravoslavne crkve pominje se samo među ostalim verskim strukturama. To je izazvalo protest mitropolita crnogorsko-primorskog Amfilohija. Kao rezultat toga, usvojena je druga verzija glavnog zakona zemlje, prema kojoj je religija odvojena od države, a da su sve verske strukture jednake pred zakonom. foto: Gettyimages.ru © Martin Siepmann/http://imagebroker.com/#/search/ Međutim, u poslednje vreme političko rukovodstvo Crne Gore očigledno je dalo prednost nekanonskoj CPC. Govoreći na konferenciji vladajuće Demokratske partije socijalista u junu 2019. godine, crnogorski predsednik Milo Đukanović rekao je da će se Podgorica potruditi da Crnogorska pravoslavna crkva dobije autokefalnost od Srpske pravoslavne crkve. Političar je naglasio da će se na ovaj način ispraviti "velika nepravda" u odnosu na Crnu Goru, koja se dogodila početkom prošlog veka. Đukanović vidi eparhiju Srpske pravoslavne crkve u Crnoj Gori kao "infrastrukturu projekta Velike Srbije". Štaviše, crnogorski lider je optužio SPC da navodno pokušava da spreči „evropske težnje i ambicije“ crnogorskog društva. Mitropolija: Vjerni narod Kuča litijski od Orljeva do Podgoricehttps://t.co/HqchaamPgh\n— VOSTOK vesti (@vostokvesti) January 13, 2020 Istovremeno, crnogorske vlasti počele su da izrađuju nacrt zakona kojim se omogućava oduzimanje crkvene imovine od Mitropolije crnogorsko-primorske SPC, a koji je parlament nedavno usvojio. Kao što protivnici ovog zakona primećuju, oko 650 svetilišta, uključujući i poznati manastir Ostrog, može biti zaplenjeno. Činjenica je da je izuzetno teško dokazati činjenicu vlasništva svetilišta kao crkvene imovine pre 1918. godine u većini slučajeva, posebno kada je reč o drevnim svetinjama. Komentarišući politiku crnogorskih vlasti u crkvenoj sferi u julu 2019. godine, šef Odelenja za spoljne crkvene odnose Moskovske patrijaršije, mitropolit Volokolamski, primetio je da Milo Đukanović pokušava da kopira anticrkveni kurs svog bivšeg ukrajinskog kolege Petra Porošenka. Ruska pravoslavna crkva uverena je da će imovina oduzeta kanonskoj crkvi naknadno biti preneta raskolničkoj strukturi. Mitropolija: Istinska Crna Gora 12. januarahttps://t.co/zuewJte0i1\nZanimljivo je da je vođa ukrajinskog raskola Filaret (Mihail Denisenko), koji je bio na čelu nekanonske UPC odavno podržavao želju da raskolnička struktura dobije autokefalnost. To je najavio 2010. godine, kada je u Crnu Goru stigao na poziv lidera nepriznate crnogorske crkve. U isto vreme, Carigrad, odobrivši ukrajinski raskol tomosom, odlučno je odbio da podrži svoje crnogorske „kolege“. U leto 2019. godine Carigradski patrijarh Vartolomej čak je poslao pismo predsedniku Crne Gore, u kojem je izrazio iznenađenje planovima crnogorske vlade da vlasništvo nad crkvama sagrađenih pre 1918. godine prebaci na državu. Vartolomej je naglasio da Ekumenska patrijaršija, zajedno sa drugim pravoslavnim crkvama, kao jedinu pravoslavnu strukturu priznaje samo onu koja je pod vođstvom mitropolita crnogorsko-primorskog Amfilohija, te podsetio da crnogorska crkva nikada nije bila autokefalna.\nMitropolit Amfilohije predvodio svenarodnu litiju ulicama Barahttps://t.co/WHwPvw1AZr\n— VOSTOK vesti (@vostokvesti) January 12, 2020 Raskol slovenskih naroda Međutim, eksperti ne isključuju mogućnost da Konstantinopolj s vremenom može promeniti svoje stanovište, kao što se dogodilo u slučaju ukrajinskog raskola. „Milo Đukanović će pre svega tražiti priznanje Crnogorske Crkve od Carigrada, a potom od drugih pravoslavnih crkava. Moguće je da će i Fanar (istorijski deo Carigrada) podržati ovaj raskol. Pored toga, ranije se ispostavilo da je i Grčka pravoslavna crkva sklona da podrži raskolničke tendencije“, navodi Pavel Kandel.\nVernici Srpske pravoslavne crkve protestuju u Podgorici protiv odluka vlasti, foto: © Stevo Vasiljevic / Reuters / RT Slično gledište deli i Roman Silantiev. Kako je naveo stručnjak za RT, Konstantinopolj vodi svoju politiku, te da možda želi da podstakne Srpsku pravoslavnu crkvu da prizna ukrajinsku nekanonsku cekvu. "Ili se jednostavno samo još nije složio sa crnogorskim raskolnicima, čekajući još izdašniju ponudu od njih", sugeriše Silantiev. Usvajanje kontroverznog zakona od strane crnogorskog parlamenta desilo se u napetoj atmosferi gde da je čak došlo do fizičkog obračuna između predstavnika vladajućih političkih snaga i opozicije, a u zemlji su počeli masovni protesti. U isto vreme, rukovodstvo Srpske pravoslavne crkve odbija da preuzme odgovornost za bilo kakve nerede. SPC poziva vernike da koriste nenasilne metode da bi iskazali neslaganje sa vlastima. Kao što je Pavel Kandel napomenuo, sada će crnogorske vlasti testirati stepen nezadovoljstva stanovništva. "Ako protest oslabi, vlada će započeti praktično sprovođenje ovog zakona. Ako je protest snažan i situacija ostane nestabilna, tada će vlasti odložiti konkretne korake”, dodaje ekspert.\nIstovremeno, događaji u Crnoj Gori mogu da utiču na čitav region Balkana, kažu stručnjaci. Revitalizacija crkvenog raskola uz pomoć države osmišljena je radi dalje podele slavenskih naroda, stvaranja ne samo političkih, već i verskih barijera među njima, veruje Roman Silantiev. "Na ovaj način, dokrajčuju se ostaci jedinstva koje je bilo u vreme Jugoslavije. Ovi trendovi su od koristi Zapadu, koji je zainteresovan da balkanski narodi budu neprijateljski raspoloženi", zaključio je ekspert. Izvor: Vostok / RT\nBlic: NE PRESTAJU PROTESTI U CRNOJ GORI ZBOG CRKVENE IMOVINE Da li je poslednji potez Podgorice znak da je počela da POPUŠTA?\nVečernje novosti: Mirna litija nezadovoljnih vernika (FOTO/VIDEO)


Polovni Lonking skladišna oprema oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Lonking\nPolovna Lonking skladišna oprema na prodaju\nOvde je kompletna lista polovnih Lonking skladišna oprema oglasa za prodaju na Mascusu. Lonking skladišna oprema oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Lonking skladišna oprema u odeljku Brendovi.\nLonking Захват для бочекTip motora: Ostalo\nOvde je kompletna lista polovnih Lonking skladišna oprema za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Lonking skladišna oprema koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Lonking skladišna oprema.


Sudarila se dva aviona na aerodromu u Dubaiju, nema povređenih\nSvet Autor:Beta /AP22. jul. 202109:532 komentara\nDva putnička aviona sudarila su se na pisti na Međunarodnom aerodromu u Dubaiju, a u incidentu nije bilo povređenih, javile su vlasti.\nSudarili su se avion niskobudžetske kompanije FlyDubai i kompanije Gulf Air sa sedištem u Bahreinu.\nKompanija FlyDubai saopštila je da je jedan od njegovih boinga 737-800 na putu za Kirgiziju imao „manji incident“ i bio primoran da se vrati na početni položaj. Kompanija je navela da su putnici prebačeni na let šest sati kasnije.\n„FlyDubai će raditi sa vlastima da ispita incident“, saopštila je aviokompanija, navodeći da je u sudaru oštećen vrh krila jedne od letelica.\nDruga kompanija, Gulf Air, saopštila je da je jedna od njenih letelica „pogođena kod repa letelicom druge aviokompanije“. Gulf Air nije naveo ime druge kompanije, ali je dodao da radi na tome da obezbedi putnicima druge letove da stignu do svojih konačnih odredišta.\nGulf Air prevozi putnike od Međunarodnog aerodroma u Dubaiju do svog centra Međunarodnog aerodroma Bahreina u Manami.\nUprava Međunarodnog aerodroma Dubai, najfrekventnijeg aerodroma za međunarodna putovanja pre pandemije koronavirusa, saopštila je da su zbog sudara bili primorani da zatvore jednu od svoje dve piste na dva sata. Kompanija je navela da operacije nisu pogođene tim zatvaranjem.


Niška televizija » I dalje se čeka osvetljenje\nI dalje se čeka osvetljenje\nObjavljeno 25.07.2013. 14:13\nZbog kašnjenja postavljanja osvetljenja na stadionu Radničkog, predsednik ovog kluba Darko Bulatović apelovao je na nadležne institucije i izvođače radova da posao bude završen do 10. avgusta, za kada je zakazana prva utakmica. Izvođači radova kažu da je najveći problem nastao oko dobijanja dozvole za priključenje reflektora na trafo-stanicu Apelovac. Međutim, kako ističu, to je sada rešeno i radovi bi trebalo da uskoro budu završeni.\nRadnički je brend ovog grada i u rešavanje problema kluba trebalo bi da se uključe sve gradske institucije, istakao je Bulatović. Zbog toga je, kako kaže, prebacivanje odgovornosti neprihvatljivo i zajednički moramo da se potrudimo da čuveni niški klub spremno dočeka kolege imenjake iz Kragujevca 10. avgusta.\nU Direkciji za izgradnju grada, kojima je poveren nadzor radova, kažu da je problem nastao i zbog toga što je izvođač radova ostao dužan određenu sumu poizvođačima, ali sada je to prevaziđeno.\nPredstavnici preduzeća MD Gradnja istakli su da su radovi u najvećoj meri završeni. Oni kažu da je projektnom dokumentacijom predviđeno da reflektori budu priključeni na trafo-stanicu Apelovac. Međutim, kako navode, dozvola je kasnila mesecima i tek je dobijena pre nekoliko dana, što bi trebalo da omogući da radovi budu završeni na vreme.\nZa završetak radova na stadionu potrebno je oko sto miliona dinara i Bulatović očekuje da će grad klubu izaći u susret kako bi oni što pre bili završeni.\nPovodom hapšenja funkcionera Srpske napredne stranke, zbog malverzacija u opštini Crveni krst, sadašnji predsednik ove opštine Darko Bulatović nije želeo da detaljnije komentariše ovaj slučaj. Međutim, on očekuje da bude pozvan kao svedok kako bi rekao sve što zna o ovim malverzacijama.\nPoreska uprava: Medicinski duguje 305.000.000 dinara


Pale cene goriva u Srbiji, dizel jeftiniji za 1,02 dinara | SEEbiz.eu\nObjavljeno: 07.02.2020 / 17:00\nTo pokazuju statistički podaci Udruženja naftnih kompanija Srbije (UNKS) dostavljeni Tanjugu, u kojima se navodi da je trend pada cena goriva i u Srbiji i u zemljama u okruženju zadržan i ove nedelje.\nPodaci pokazuju da je Srbija i dalje u samom vrhu na listi cena dizela i TNG-autogasa, dok je, kada je cena benzina u pitanju, malo iznad regionalnog proseka.\nPo prosečnoj maloprodajnoj ceni dizela, samo je Albanija skuplja od Srbije, dok se po ceni autogasa Srbija nalazi na trećem mestu u regionu, posle Grčke i Mađarske.\nGrčka, Albanija, Hrvatska i Crna Gora imaju skuplju prosečnu maloprodajnu cenu goriva od Srbije, dok su u odnosu na Srbiju jeftinije Slovenija, Mađarska, Bugarska, BiH, Rumunija i Severna Makedonija.\nUdruženje navodi i da je udeo fiskalnih obaveza u prosečnoj maloprodajnoj ceni benzina u Srbiji je 56 odsto, u ceni dizela 53,6 odsto i ceni TNG-autogasa 46,7 odsto.\nOsim fiskalnih obaveza u koje spadaju akciza, naknada za formiranje obaveznih rezervi, naknada za unapređenje energetske efikasnosti i PDV, proizvođači i trgovci derivata nafte u Srbiji, a posredno i potrošači, imaju obavezu da za svaki litar goriva koji stave na tržište plate i naknadu za markiranje goriva i naknadu za monitoring kvaliteta goriva.\nTagovi: cene goriva, cijene goriva, benzin, Udruženje naftnih kompanija Srbije


Početna Završnica u maju\nZavršnica u maju\n- U maju bi trebalo da se završi potpuno obnavljanje bivše kuće Marjana Katića, jednog od najlepših zakonom zaštićenih starih zdanja u Loznici, gde se nalazi galerija-legat našeg velikog umetnika Miće Popovića i njegove supruge Vere. Direktorka Centra za kulturu ''Vuk Karadžić'' Dajana Đedović rekla je da bi svi radovi, koji obuhvataju potpunu rekonstrukciju objekta, u kome je stalna postavka slika supružnika Popović, trebalo da se završi do sredine maja. Ona je podsetila da su sada u toku zahtevni radovi na obnavljanju fasade koja je ukrašena različitim elementima gipsane plastike, pošto su ranije obavljeni zahvati na preuređivanju unutrašnjosti i krovnog dela objekta, a sve bi trebalo da se završi do sredine maja.\nProjektom su obuhvaćene građevinske intervencije, zamena krova, obnavljanje fasade i drugi radovi u vrednosti od 3.600.000 dinara, a novac su, u jednakim iznosima, obezbedili Ministarstvo ekonomije i regionalnog razvoja - Sektor za turizam i grad Loznica, navela je Đedović.\nNekadašnja kuća Marjana Katića, izgrađena 1876. godine, jedna je od retkih sačuvanih starih zgrada u Loznici i, s obzirom na određene arhitektonske karakteristike koje poseduje, zaštićena je kao spomenik kulture. Galerija-legat, za koju je umetnik odabrao 20 svojih slika, 18 grafika, dve mape sa grafikama i dva crteža, knjige o njemu i one koje je on pisao o slikarstvu, otvorena je 28. oktobra 1989. godine, a prethodno je Popović proglašen za prvog počasnog građanina Loznice. Tri godine kasnije, galerija, koja deluje u okviru Centra za kulturu, upotpunjena je sa šest dela slikareve supruge Vere i nekim ličnim predmetima slikara.


Konferencija privrednika sa Kosova i iz BiH u Sarajevu\nOni koji žive u BiH ne mogu dobiti dokumente, niti uknjižiti imovinu, a oni koji zbog posla žele doći imaju male šanse da dobiju vizu zbog komplikovanih procedura. Nekoliko godina Kosovo je tolerisalo ovakav tretman Bosni i Hercegovini, a onda su uveli kontra mjere. Sada i građani BiH bez viza ne mogu na Kosovo, a po vize moraju u Albaniju.\nTo je najviše pogodilo privrednike, jer je Kosovo za Bosnu i Hercegovinu važan trgovinski partner, o čemu piše Mirna Sadiković u tekstu “BiH gubi milione zbog viza sa Kosovom”.\nSa konferencije će se uputiti zahtev dveju vladama za ukidanje viznog režima koji nanosi ogromnu štetu ekonomijama BiH i Kosova, o čemu više piše Amra Zejneli.


Na ostrvu, pod suncem…\nBrojni ljudi širom sveta imaju nekretnine na sve četiri strane – bilo da se radi o luksuznim stanovima, vikendicama, velelepnim vilama ili posedima koji nas više asociraju na raskošna odmarališta. Ipak, sve ovo deluje suvislo, onda kada pomenemo privatna ostrva, koja su privilegija onog manjeg broja ljudi, koji verovatno možemo izbrojati na prstima obe ruke i oba stopala.\nBilo da se radi o malenom komadu zemlje nadomak Belizea ili veličanstvenom ostrvu u blizini Tajlanda, privatna ostrva dolaze u mnogim dimenzijama, oblicima i sa različitim cenama. Verovatno će vam, dok razgovaramo o privatnim ostrvima, prvo na pamet pasti arhipela Eksuma na Bahamima, gde Džoni Dep poseduje svoj privatni raj, ponude Mediterana i Okeanije nisu ništa lošije od toga.\nIpak, na kraju, činjenica je da je kupovina privatnog ostrva i razvoj nekretnina na istom ozbiljna i pozamašna investicija i vremena i novca, tako da definitivno morate biti sigurni da ste odabrali ono koje vam najviše odgovara. Kako bismo vam malo pomogli da načinite taj izbor, u galeriji vam predstavljamo sedam najlepših privatnih ostrva koje možete kupiti odmah.


Symantec lansira novo IoT rešenje koje pomaže proizvođačima automobila | Domino magazin\nSymantec lansira novo IoT rešenje koje pomaže proizvođačima automobila\nda se zaštite od napada nultog dana\nKorporacija Symantec, globalni lider u sajber bezbednosti, danas je predstavila Symantec Anomaly Detection for Automotive koji štiti od napada nultog dana i nikada viđenih problema sa kojima se suočavaju savremena povezana vozila. Donoseći Symantec-ovu sveobuhvatnu bezbednosnu ekspertizu i sofisticirane analitičke sposobnosti preko složenih mreža do vozila, Anomaly Detection for Automotive obezbeđuje ključnu sposobnost da se identifikuju problemi za ranu sanaciju.\nPovezani automobili nude vozačima brojne pogodnosti, poput navigacije, daljinske pomoći na putu i WiFi hotspotova koji se povezuju na mobilne mreže. Po Gartnerovim predviđanjima ovakvih povezanih automobila će biti 220 miliona na putevima u 2020. godini. Dok nove tehnologije obećavaju unapređenje iskustva same vožnje, one istovremeno hakerima otvaraju prostor za napade koji mogu da ugroze vozače i putnike.\nSymantec Anomaly Detection for Automotive koristi mašinsko učenje da pruži pasivnu bezbednosnu analitiku u vozilu koja nadzire sav saobraćaj na CAN magistrali (Controller Area Network) i ne ometajući funkcionisanje vozila uči na osnovu posmatranog šta je to što je normalno ponašanje, notirajući anomalije u ponašanju koje mogu biti pokazatelj napada koji je u toku.\nOvo Symantec-ovo rešenje radi gotovo sa bilo kojim automobilom, bez obzira na proizvođača i model. “Internet stvari obuhvata mnogo različitih oblasti, ali povezani automobili će iz korena promeniti prevoz i komunikaciju u pokretu,” rekao je Kristijan Kristiansen, potpredsednik bezbednosnih proizvoda u kompaniji IDC. “Kako povezani automobili postaju normalna pojava, bezbednosna pitanja su već privukla pažnju poznavalaca i javnosti. Vođeni tom prilikom, proizvođači automobila i njihovi dobavljači će se udružiti sa dobavljačima sajber bezbednosnih rešenja na poslu obezbeđivanja povezanih automobila, kao što obezbeđuju bilo koju drugu umreženu krajnju tačku – poput mobilnog telefona ili laptopa. Imajući stalno na umu bezbednost, ne samo što će doprineti da se obezbedi bezbednost vozača i putnika, već će izgraditi poverenje u proizvođače automobila i ekosistem koji se formira oko paradigme “Interneta stvari”.\nKljučne prednosti Symantec Anomaly Detection for Automotive uključuju:\nUčenje ponašanja vozila na jedan dublji i precizniji način, omogućavajući proizvođačima da uoče prethodno neregistrovane napade.\nAutomatsko određivanje prioriteta incidenata, na osnovu doživljene kritičnosti i rizika.\nAutomatsko otkrivanje anomalija bez potrebe da proizvođači postavljaju pravila ili formiraju politike.\nMinimalna potrošnja memorije i procesorskih resursa za rešenja za analitiku koje je od početka pravljeno za vozila.\nSymantec Anomaly Detection for Automotive predstavlja najnoviji primer ulaganja korporacije Symantec u najsveobuhvatnije rešenje za IoT bezbednost u ovoj industrji. Symantec je nedavno objabio da obezbeđuje više od 1 milijarde uređaja koji se podvode pod Internet stvari (IoT), počev od automobila do pametnih brojila, pa i industrijskih kontrolnih sistema.\nOvo je četvrto po redu rešenje osmišljeno za automobilsku industriju, pored Symantec Embedded Security uključuje i: Critical System Protection, Code Signing i Managed Public Key Infrastructure.\nViše informacija o saradnji Symanteca s proizvođačima automobila, čipova i drugim kompanijama koje misle unapred da spreče prodor hakera u automobile, dostupno je u publikaciji “Izgradnja obimne bezbednosti u automobile”.\n“Pretnje po bezbednost u automobilima su prešle iz teorije u praksu”, rekao je Šankar Soasundaram, stariji direktor za upravljanje proizvodima i inženjering u korporaciji Symantec.\nSymantec prenosi u automobile najsveoubuhvatniji portfolio bezbednosnih tehnologija na svetu. Infrastruktura i tehnologija koja već štiti milijarde uređaja i bilione dolara, sad je dostupna za zaštitu automobila. Izgrađujemo dugoročnu sveobuhvatnu sigurnost, isporučujući vrhunsku zaštitu za automobile danas”.\nDemonstraciju Symantec-ovog rešenja Anomaly Detection for Automotive imaju priliku da vide posetioci TU-Automotive, dogadjaja koji se ove nedelje odvija u Detroitu, na štandu C80, a takođe će učestvovati i na panelu pod imenom “Automobilska povezanost: rizičan posao ili spasitelj?”.\nOvaj robot vas stvarno razume


Komšić: Ništa od 'exita' Republike Srpske, Vučić komentarima potkopava BiH\nIzvor: Radio Televizija Vojvodine, 18.Feb.2020, 16:08\nKomšić: Ništa od "exita" Republike Srpske, Vučić komentarima potkopava BiH\nPredsedavajući Predsedništva BiH, Željko Komšić, izjavio je danas da ništa neće biti od najavljenog "exita" Republike Srpske, a srpskom kolegi u državnom vrhu Miloradu Dodiku poručio je da, kako kaže, neće dobiti ni najmanji ustupak oko statusa Ustavnog suda, preneo je sarajevski "Dnevni avaz".\nKomšić povodom jučerašnjeg Dodikovog govora u Narodnoj skupštini Republike Srpske i najavljenom blokadom >> Pročitaj celu vest na sajtu Radio Televizija Vojvodine << u odlučivanju zajedničkih državnih organa, tvrdi da će se to obiti o glavu i naneti najviše štete upravom Republici Srpskoj.\n"Neka se (u RS-u) ne zanose ucenama. Na račun toga neće dobiti ništa od onoga što traže, niti bilo kakvu koncesiju što je obično deo taktike. Zatražiš nemoguće da bi dobio nešto. Ako je blokada, neka je blokada", kazao je Komšić dodajući da "nema popuštanja niti za milimetar".\nOcenio je da su i u RS-u pomalo zbunjeni planovima koje su sami osmislili pa je očevidno da već, kako kaže, pokušavaju razvodniti celu priču oko blokade rada i odlučivanja u državnim telima vlasti.\nKomšić : Nema Ustavnoga suda po želji Beograda\nPredsedavajući Predsedništva BiH, Željko Komšić, optužio je danas predsednika Srbije Aleksandra Vučića da komentarišući delovanje Ustavnog suda BiH "potkopava" BiH kao državu.\nPrema Komšićevim rečima, predsednik Vučić ne bi trebalo da ima ništa sa Ustavnim sudom BiH.\nKomšić je za sarajevski dnevnik Avaz rekao da je "pročitao" da je Vučić u Beogradu savetovao Dodika da u vezi Ustavnog suda i stranih sudija koje, kako kaže, sada problematizuju, sve rade legalno.\nŽeljko Komšić optužio je danas predsednika Srbije Aleksandra Vučića da komentarišući delovanje Ustavnog suda BiH "potkopava" BiH kao državu...Predsedavajući Predsedništva BiH smatra da Vučić ne bi trebalo da ima ništa sa Ustavnim sudom BiH...On tvrdi i da srpski predsednik "prebrojava muslimane...


Smrt u "barutanama" - Redakcijski komentar - Dnevni list Danas\nPočetna » Dijalog » Redakcijski komentar » Smrt u „barutanama“\nSmrt u „barutanama“\nNesreće i povrede radnika u fabrikama srpske namenske industrije su postale učestale.\n2Piše: Redakcijski komentar 24. oktobra 2019. 14.00 Izmenjeno: 14.01\nDržava, koja je vlasnik tih preduzeća, umesto da pojača kontrolu sprovođenja bezbednosnih procedura i zaštite zaposlenih, štiti one koji su zakazali u lancu odgovornosti i koji su veoma bliski strankama na vlasti, njenim funkcionerima i njihovim najbližim rođacima.\nBilo je ulaganja u modernizaciju opreme i izgradnju novih pogona, ali da to, ipak, nije bilo dovoljno ukazuju učestali požari i eksplozije u srpskim „barutanama“ u kojima su stradali radnici. Alarm da nešto nije u redu je stigao iz fabrike „Milan Blagojević“ iz Lučana u kojoj su, 14. jula 2017. godine, poginula dvojica radnika.\nI posle te tragedije, u istom pogonu, ali i u drugim fabrikama domaće namenske industrije, dešavale su se lakše ili teže povrede. Za proteklih desetak dana, povređena su četvorica radnika u lučanskoj i čačanskoj vojnoj fabrici. Nezvanična crna statistika ukazuje na to da je za desetak godina, u srpskim vojnim fabrikama, poginulo najmanje osamnaest, a povređeno osamdesetak radnika.\nRizična proizvodnja, zastarela oprema, loši uslovi rada, prekomerno angažovanje radnika, ali i „ljudski faktor“ – radnici koji ne poštuju propise i poslovodstva koja ne kontrolišu njihovo sprovođenje, navode se kao najčešći uzroci nesreća. I kada se pokrenu postupci protiv odgovornih, koji su po pravilu pod zaštitom visokih državnih i partijskih funkcionera, oni traju godinama i najčešće su bez sudskih epiloga.\nRazne republičke inspekcije, posebno Ministarstva odbrane, umesto da rigoroznim kontrolama i zakonskim merama predupređuju smrt u vojnim fabrikama, reaguju tek onda kada se dogode nesreće i otkrivaju „propuste“. Ni inspekcija rada nije baš revnosna, jer da jeste otkrila bi kršenje zakona – od načina angažovanja radnika, preko uslova rada do neuplaćivanja doprinosa.\nI pored svega navedenog, srpska vojna industrija, koja je za širu javnost hermetizovana, veoma je profitabilna. Da nije, ne bi ljudi bliski aktuelnoj vlasti i njihovi najbliži srodnici trgovali njenim proizvodima, otkupljenim po dampingovanim cenama.\nGubici radne snage čije interese ne štite ni država ni njihovi sindikati već njima manipulišu u „spontanim“ okupljanjima radi zaštite ugleda naprednjačkih direktora, biće još učestaliji, a iz srpskih barutana i dalje će se čuti eksplozije i jauci.\n24. oktobra 2019. u 14.31\nAh, šta ćemo!? Veliki rizik ali i plata! Tako oni sami to vide, pa što bi mi drugačije?\n25. oktobra 2019. u 14.52\nOd 1945 je u svim fabrikama bivše Jugoslavije do danas poginulo manje od 50 ljudi. Koliko je poginulo u ostalim industrijskim granama?


Zasjedala Vlada KS: Novi tarifni sistem za grijanje bez podrške\nNaslovnica NAJNOVIJE Privreda Zasjedala Vlada KS: Novi tarifni sistem za grijanje bez podrške\nSarajevo – Tarifni sistem nije usvojen na jučerašnjoj sjednici Vlade Kantona Sarajevo. Iako se o ovom pitanju raspravljalo u nekoliko navrata na sjednicama Vlade KS-a, prijedlog nije dobio podršku većine ministara.\nOvo je za Oslobođenje jučer potvrdio Zlatko Petrović, ministar prostornog uređenja i zaštite okoliša Kantona Sarajevo u ostavci, i dodao da su za bila četiri ministra.\n“Većina članova Vlade Kantona Sarajevo je glasala protiv iako se tarifni sistem ne odnosi na povećanje cijena, nego na zakonski osnov naplate koji bi se primjenjivao za korisnike koji paušalno plaćaju grijanje po kvadratu od 1. januara 2015. godine. Međutim, ministri nisu podržali ovaj zakonski osnov, tako da sve ostaje kao i do sada. Za tarifni sistem, pored mene, glasali su Jusuf Bubica, ministar saobraćaja u ostavci, Faid Hećo, ministar za boračka pitanja u ostavci, i Ivica Šarić, ministar kulture i sporta u ostavci. Što se mene tiče, uradio sam sve da bi komunalni sistem opstao, ali izgleda da je nekima bitnije da se kao nešto radi, a ništa ne uradi, a da neko drugi odgovara za to. Nisam i neću biti odgovoran ukoliko dođe do sloma komunalnog sistema”, izjavio je ministar Petrović.\nTarifnim sistemom trebao je biti izmijenjen način fakturisanja centralnog grijanja građanima. To znači da bi građani, da je usvojen tarifni sistem usluge, Toplanama plaćali sedam mjeseci onoliko koliko potroše, a tokom cijele godine bi se plaćao određeni iznos kao fiksni dio.\n“Kao resorni ministar pokušao sam obrazložiti neophodnost usvajanja tarifnog sistema jer se stvari jednom moraju presjeći. Nisam uspio u tome i čitava priča je vraćena na početak”, istakao je ministar Petrović.


Mladi Balkana za Evropu – Drugi regionalni forum tematskih mreža. Fondacija Centar za demokratiju\nOtvarajaći forum, Stanka Parać Damjanović, ispred organizacije LDA Subotica, pozdravila je sve učesnike i ukratko predstavila projekat. U okviru uvodnih izlaganja, obratile su se Nataša Vučković, izvršna direktorka Fondacije Centar za demokratiju i Nataša Dragojlović, koordinatorka Nacionalnog konventa o Evropskoj uniji u Srbiji.\n„Mladi Balkana za Evropu“ je trogodišnji projekat koji sprovodi Fondacija Centar za demokratiju sa još 13 partnera. Projekat je finansijski podržan od strane Evropske unije i Balkanskog fonda za demokratiju.


Parlament RS protiv uvođenja sankcija Rusiji i za politiku neutralnosti u rusko-ukrajinskom sukobu - Politički.rs\nNarodna skupština Republike Srpske usvojila je večeras zaključak kojim je od od predstavnika RS u zajedničkim institucijama BiH zatražila da glasaju protiv uvodjenja sankcija Rusiji i da zastupaju neutralan stav BiH i RS u rusko-ukrajinskom sukobu.\nUsvojen je i zaključak kojim Narodna skupština RS konstatuje da je donošenje odluka o sukobu Rusije i Ukrajine u nadležnosti Predsedništva BiH, uz napomenu da državno Predsedništvo nije donelo odluku o uvodjenju sankcija Rusiji.\n“Vodjenje spoljne politike BiH je u nadležnosti Predsedništva BiH i samo odluke donete konsenzusom i na ustavan način u Predsedništvu BiH mogu biti smatrane za zvaničan stav BiH o spoljnopolitičkim pitanjima, te se u skladu s tim osudjuju jednostrani postupci i istupanja predstavnika institucija BiH mimo zvaničnih stavova”, jedan je od zaključaka koji je izglasala vladajuća koalicija u parlamentu RS.\nPre glasanja, poslanici opozicije napustustili su skupštinsku salu, ocenivši da je današnja sednica skupštine, na kojoj je razmatrana informacija o “Medjunarodnoj političkoj i bezbednosnoj situaciji – mesto i uloga RS”, bila nepotrebna, jer usvojeni stavovi mogu biti samo za unutrašnju upotrebu, dok se RS može dovesti u još nepovoljniji medjunarodni položaj.\nVećina u Narodnoj skupštini Republike Srpske usvojila je još niz zaključaka, medju njima i onaj kojim se još šest meseci odlaže vraćanje nadležnosti RS u oblasti odbrane, pravosudja i idirektnih poreza, “da bi se izbeglo dodatno usložnjavanje spoljnopolitičke pozicije RS u složenim geopolitičkim okolnostima”.\nParlament RS podržao je i produžetak Misije EUFOR-a (Altea) u Bosni i Hercegovini, navodeći da je EUFOR u BiH potreban radi očuvanja mira i stabilnosti.\nPoslanici vladajuće većine podržali su i uključenje BiH u inicijativu “Otvoreni Balkan”, a usvojili su i zaključak prema kome je RS opredeljena integraciju BiH i RS u EU.\nNarodna skupština zadužila je Vladu Republike Srpske da preduzme sve mere kako bi obezbedila svim gradjanima dovoljnu količinu životnih namirnica, energenata i električne energije, te ublažila inflatorni udar na životni standard.\nNa današnjoj posebnoj sednici poslanicima se obratio i ruski ambasador u BiH Igor Kalabuhov.\nTagged: NARODNA SKUPŠTINA REPUBLIKE SRPSKE, RUSIJA, SANKCIJE, SPECIJALNA VOJNA OPERACIJA U UKRAJINI, UKRAJINA


Beta 11. januara 2022. 22:25\nPokret Ekološki ustanak sa drugim organizacijama najavio je za sutra blokadu zgrade Vlade Srbije tokom sednice koja je zakazana za 12 časova.\nNajavljeno je da će blokada zgrade Vlade Srbije trajati „sve dok uredba ne bude ukinuta“ i dok na veb sajtu Vlade ne budu objavljena sva potpisana dokumenta sa Rio tintom.\n„Ovo je poslednji u nizu pokušaja da vršimo pritisak na naše institucije, da konačno počnu da rade u interesu gradjana i interesu očuvanja naše zemlje i naših ljudi. Ukoliko se o naše zahteve ogluše, vlast će jedina biti odgovorna za sve što se u narednim danima blokada i protesta bude dešavalo“, naglašeno je u saopštenju.\nDS: U izjavi Vučića o novoj pomoći od 100 evra oslikava se suština…\nNarodna stranka: Iz medija saznali za odluku SSP da predsednički…\nSSP: Novosadska vlast nameće iskrivljenu kulturu sećanja i opravdava…


Rajnke u Herceg Novom: Biće dosta prilika za zajedničke projekte :: Ekonomija\nRajnke u Herceg Novom: Biće dosta prilika za zajedničke projekte\n17.07.2019 08:35 > 08:34 | Postavio/la: Milena Aprcović\nAmerička ambasada otvorena je za saradnju sa Opštinom Herceg Novi, a mogućnosti za razmjenu su brojne, poručila je ambasadorka Sjedinjenih Američkih Država u Crnoj Gori, Džudi Rajzing Rajnke na sastanku sa predsjednikom Opštine Stevanom Katićem i saradnicima.\nKako je kazala juče, tokom svoje prve zvanične posjete, nada se unapređenju partnerstva sa Herceg Novim, kao gradom koji iz godine u godinu posjećuje sve veći broj američkih državljana, i vjeruje da će u budućnosti biti dosta prilika za povezivanje i zajedničke projekte, saopšteno je iz lokalne uprave.\nAmbasadorka Rajnke izrazila je zadovoljstvo zbog realizacije projekta izgradnje Dnevnog centra, koji je donacija Komande američkih snaga za Evropu, kroz program humanitarne pomoći koji sprovodi Kancelarija za odbrambenu saradnju pri Američkoj ambasadi u Podgorici.\nOna je kazala da se radi o dobrom primjeru saradnje, te da se raduje što će ovaj projekat omogućiti edukaciju djece sa smetnjama i teškoćama u razvoju.\n"Cilj nam je da pomognemo da se izgrade mostovi povjerenja i prijateljstva", poručila je Rajnke.\nTakođe, ambasadorka Rajnke se interesovala za razvoj nautičkog i kruzing turizma i mogućnosti koje postoje u toj oblasti, kao i za saradnju u oblasti kulture i obrazovanja kroz različite projeke i razmjene, navedeno je u saopštenju.\nPredsjednik Opštine Stevan Katić informisao je ambasadorku o aktuelnim projektima, te planiranim i investicijama koje se realizuju na području Herceg Novog, kao grada koji se ubrzano razvija.\n"Lokalna uprava je usmjerena na poboljšanje infrastrukture i poboljšanje uslova za život građana, te dobru komunikaciju sa investitorima", kazao je Katić.\nUpoznajući ambasadorku sa glavnim izazovima u funkcionisanju lokalne uprave, Katić je izrazio nezadovoljstvo komunikacijom sa državnom vlasti, od koje vrlo često zavise značajni projekti, kao i novim zakonskim rješenjima koja otežavaju funkcionisanje i smanjuju autonomiju lokalnih uprava, dodaju u saopštenju iz Opštine Herceg Novi.\n"Kao značajne temu naveo je saobraćajni problem sa kojim se suočavaju svi gradovi Boke Kotorske, te problem gužvi na graničnim prelazima koji je osnovni razlog negodovanja turista. Osim toga, informisao je o lošim privatizacionim aranžmanima koje je država sprovela u Herceg Novom, njihovim efektima na privredu grada i aktuelnim statusom.\nUsvajanjem PUP-a, a potom i izradom Strategije razvoja grada, kao i aktivnostima u cilju unapređenja gradske infrastrukture, Herceg Novi nastavlja da ostvaruje preduslove za uspješna buduća ulaganja među kojima će, nada se Katić, biti i ona američkih kompanija. Kao značajne projekte izdvojio je izgradnju autobuske stanice, javnih garaža, deponije, sportskih objekata, koji će se naći u Mapi investicija i predstavljaju odličnu mogućnost za sklapanje javno-privatnih partnerstava", saopšteno je iz Opštine.


Svaki osmi gradjanin kaže da žive nepodnošljivo\nU 2016. godini u Srbiji je porastao broj onih koji smatraju da žive nepodnošljivo, dok 38 odsto gradjana smatra da država ide u dobrom pravcu, pokazali su danas rezultati istraživanja javnog mnjenja o trenutnoj političkoj situaciji u zemlji Centra za slobodne izbore i demokratiju (CeSID).\n„Svaki osmi, deveti gradjanin, odnosno svaka osma ili deveta porodica kaže da živi nepodnošljivo, dok 33 odsto kaže da živi srednje“, rekao je programski direktor CeSID-a Djordje Vuković u Medija centru u Beogradu.\nOn je naveo da je dugi niz godina značajno veći broj gradjana koji smatraju da Srbija ide u lošem pravcu, ali da u 2016. godini 38 odsto njih smatra da zemlja ide u dobrom, što je najviši procenat u poslednjih 13 godina.\nVuković je kazao i da 37 odsto stanovnika Srbije smatra da je sve u zemlji ostalo isto i da su „jedni samo zamenili druge“ otkako je 2012. na vlast došla koalicija okupljena oko premijera Aleksandra Vučića.\n„Dolazak te koalicije na vlast 29 odsto gradjana ocenio je danas kao preporod Srbije, dok 15 odsto smatra da je to propadanje“, dodao je Vuković.\nPrema njegovim rečima, poraslo je i poverenje gradjana u Vladu Srbije i Skupštinu Srbije, ali je poverenje u predsednika Srbije Tomislava Nikolića u blagom padu.\n„Crkve imaju blagi pad poverenja, vojska i policija su u porastu, kao i političke stranke. Mediji su negativno vrednovani“, kazao je Vuković.\nRezultati su pokazali i da 53 odsto gradjana podržava članstvo Srbije u Evropskoj uniji (EU), dok članstvo u NATO podržava 14 odsto. Manji je broj onih (43 odsto) koji smatraju da će Srbija i postati članica EU.\nProfesor Fakulteta političkih nauka (FPN) u Beogradu Zoran Stojiljković ocenio je da je odnos gradjana prema EU kao prema braku.\n„Svi misle da je to korisno, ali nije siguran da želi u tome da se nadje“, rekao je Stojiljković.\nOn je dodao i da gradjani nemaju poverenja u institucije koje služe da jačaju njihov glas.\n„Kako toliko ljubavi i želje imamo da ulazimo u stranke koje ne volimo i ne cenimo“, kazao je Stojiljković.\nOn je naveo i da gradjani identifikuju Srpsku naprednu stranku kao profil Srbije, Socijalistička partija Srbije se prema vidjenju gradjana nalazi na levici, Demokratska stranka je dobila profil desnog centra, Srpska radikalna stranka je desnica, Demokratska stranka Srbije i Dveri su desni centar, dok je profil Socijaldemokratske stranke nejasan za stranku koja se nazivom identifikuje kao socijalno-demokratska, a gradjani je vide na levom centru.\n„Pokret Dosta je bilo – Saša Radulović je tri puta češće na levom, nego na desnom centru“, dodao je Stojiljković.\nRezultati su pokazali i da u Srbiji postoji veoma visoka etnička distanca prema Albancima, Bošnjacima, Hrvatima, Madjarima i Romima, a da je prema Albancima najveća, kao i da raste distanca prema migrantima.\nU istraživanju koje je sprovedeno od 6. do 14. aprila učestvovalo je 1.000 gradjana koji su odgovarali na upitnik od 108 pitanja.


Svjetska zdravstvena organizacija (WHO) Archives - mojusk.ba\nOznaka: Svjetska zdravstvena organizacija (WHO)\nSvjetska zdravstvena organizacija (WHO) planira da u narednih nekoliko sedmica i mjeseci odobri nekoliko zapadnih i kineskih vakcina protiv covid-19 infekcije, kako bi riješila nedostatak i isporuke vakcine širom svijeta, objavila je Kineska medijska grupa (CMG). Očekuje se odobrenje vakcina iz britanske kompanije AstraZeneca i Instituta za serume u Indiji do kraja januara ili u februaru, dok će vakcina koju je proizvela južnokorejska kompanija SK Bionauka biti upotrebljiva u februaru, piše u internom dokumentu WHO. Dokument također pokazuje da WHO razmatra i brzo odobravanje dvije kineske vakcine koje su razvili…\nSvijetSvjetska zdravstvena organizacija (WHO), vakcine\nWHO: Medicinski radnici i ugrožene osobe moraju se prvi vakcinisati\nMedicinski radnici i osobe sa zdravstvenim problemima moraju prvi primiti vakcinu protiv koronavirusa, izjavio je generalni direktor Svjetske zdravstvene organizacije Tedros Adhanom Ghebreyesus. On je na konferenciji za novinare u Ženevi rekao da je vakcinisanje zdravstvenih radnika i osoba kod kojih postoji veliki rizik od težih oboljenja najbrži način da se stabilizuju zdravstveni sistemi, da se osigura rad svih ključnih zdravstvenih službi i da se omogući stvarni globalni oporavak od pandemije. “To iz moralnih razloga dugujemo svim zdravstvenim radnicima koji se neprestano bore protiv pandemije veći dio godine, da ih…\nSvijetmedicinski radnici, Svjetska zdravstvena organizacija (WHO)\nWHO: Novi izazovi i zastoji uslijedit će i u 2021. godini\nNovi izazovi i zastoji uslijedit će u novoj godini, te je važno pojačati napore u otkrivanju novih sojeva virusa korona, izjavio je generalni direktor Svjetske zdravstvene organizacije (WHO) Tedros Ghebreyesus. On je na virtuelnoj konferenciji za novinare u Ženevi rekao da bi zastoje mogli izazvati novi sojevi virusa korona, a da će izazov biti pomaganje onima koji su umorni od pandemije da nastave da se bore protiv nje. Tedros je istakao da WHO blisko sarađuje sa naučnicima širom svijeta, sa ciljem boljeg razumijevanja bilo kakvih promjena virusa, javio je AP.…\nSvijetSvjetska zdravstvena organizacija (WHO), Tedros Ghebreyesus


Joksimović: Očekivali smo tri poglavlja - Danas\nDanas četvrtak, 7. decembar 2017. | Piše: FoNet Piše: FoNet Piše:\nBili smo spremni za otvaranje najmanje tri poglavlja i smatram da bi to bilo fer, izjavila je za današnju Politiku ministarka za evropske integracije Jadranka Joksimović.\nOna je to rekla povodom najava da će u ponedeljak 11. decembra sa Srbijom biti otvorena poglavlja 6- Pravo privrednih društava i 30 - Ekonomski odnosi sa inostranstvom.\nJoksimović je istakla i da se "nada i veruje da to nije usporavanje Srbije na evropskom putu, jer to neće doprineti proevropskom entuzijazmu".\nVažno je da nema zastoja u dinamici pregovaračkog procesa, za koji i dalje verujem da može i mora da bude brz, ocenila je Joksimović.\nUpitana o Strategiji Evropske komisije za proširenje, Joksimović je rekla da je Junker izdvojio Srbiju i Crnu Goru kao zemlje predvodnice u procesu proširenja i da se očekuje da ta činjenica bude reflektovana i u Strategiji koja će biti predstavljena u februaru 2018. godine.\nOna je naglasila i da rokovi za završetak dijaloga Beograda i Prištine, odnosno za potpisivanje pravno obavezujućeg sporazuma, nisu tema.\nPrema pregovaračkom okviru, poglavlje 35 je u našim pristupnim pregovorima planirano za zatvaranje na samom kraju i u tom smislu za nas nisu relevantne bilo kakve medijske spekulacije, rekla je Joksimović na pitanje da li se 2019. godine očekuje sporazum Srbije i Kosova.


U Banjaluci osnovana Prva SDS, SNSD podržao - Istinito.com - Ne budi ovca!\nPočetna > BIH > Politika > U Banjaluci osnovana Prva SDS, SNSD podržao\n16. Septembra 2017. Istinito384Leave a Comment on U Banjaluci osnovana Prva SDS, SNSD podržao\nU Banjaluci je danas održana osnivačka skupština nove stranke – Prva SDS, koja u svom programu kao jedan od ciljeva navodi povratak izvornoj ideji Srpske demokratske stranke. Za predsjednika partije izabran je dekan Pravnog fakulteta iz Istočnog Sarajeva Radomir Lukić.\nLukić je novinarima rekao da će Prva SDS učestvovati na predstojećim opštim izborima u Republici Srpskoj i BiH.\n– Naši su interesi da radimo, ali zaista iskreno i mnogo, na unapređenju razumijevanja, međusobnog uvažavanja i poštovanja svih naroda u BiH, jer bez toga, očigledno, ne možemo više da napredujemo, rekao je predsjednik Prve SDS.\nOn je dodao da se na osnivačkoj skupštini nalazi više od 400 osnivača i da je prikupljeno nekoliko stotina potpisa, što je, prema njegovim riječima, sasvim dovoljno.\n– Mi ćemo u tom smislu djelovati godinu dana kao vanpralamentarna stranka, naravno nadamo se poslije toga kao parlamentarna, a svoje metode djelovanja prilagodićemo uslovima vanparlamentarne borbe, rekao je Lukić.\nOsnivačko-obnoviteljskoj skupštini stranke Prva SDS prisustvovali su mnogi bivši članovi SDS-a, bivši predsjednik RS Nikola Poplašen, savjetnik predsjednika RS Milorada Dodika, Arije Livne, kao i potpredsjednica Saveza nezavisnih socijaldemokrata i premijerka Republike Srpske, Željka Cvijanović.\nOna je ocijenila dobrim da na političkoj sceni ima što više ljudi koji “žele da doprinesu svemu onome što su vrijednosti Republike Srpske, prvenstveno njena stabilnost”.\n– Došla sam da u ime SNSD-a izrazim podršku aktiviranju rada jednog novog političkog subjekta koji je sada vanparlamentaran, ali ima sve ambicije da postane parlamentarna politička partija, rekla je Cvijanović prije početka skupštine.\nČavić pisao Lukaču: Ako imaš časti, izvini se i podnesi ostavku!


Mreža 6G bit će strahovito brza - ZAVNEWS\nPosted on 01.02.2020 01.02.2020 by zavnews\nDok se moderni svijet svađa oko toga zrači li 5G i koliko je opasan za zdravlje, Kinezi ne prestaju raditi na novotarijama, koje ih već uvode u mreže slijedeće generacije.\nI ovog puta je Kina pretekla Amerikance, Šveđane i Fince, koji nisu uspjeli dostignuti brzinu ulaganja i razvoja u 6G, koju ima Kina.\nKinezi su već javno objavili da su počeli s razvojem 6G tehnologije, a sad imamo i prve konkretne podatke o tome dokle je taj razvoj stigao. U razvoj 6G mreža uključeno je Ministarstvo obrazovanja i tehnologije Kine, koje vjeruje da će brzine 6G mreža biti oko osam hiljada puta veće, nego što su sadašnje brzine 5G mreže!\nAko znamo da se početni razvoj 5G mreže dogodio tu negdje, oko 2008. godine, a da je primjena počela gotovo 11 godina kasnije, jasno je da ćemo i na nove 6G mreže čekati neko slično vrijeme. Ipak, u kineskom Ministarstvu već desetine naučnika rade na razvoju 6G tehnologije, koja se dovodi u vezu s novim industrijskim standardom prije nego kao komercijalna i potrošačka mreža.\nPatentiran donji veš koji se može nositi sedmicama bez pranja\nU Sarajevo stiže više od 350 studenata medicine i mladih ljekara sa pet kontinenata\nVlada FBiH: Predstavljen Nacrt strategije razvoja Federacije BiH


Washington ovog tjedna: U Kogresu pauza, predsjednik Obama izvan SAD\nUskoro novi susret: američki predsjednik Barack Obama i predsjednik Meksika Enrique Pena Nieto\nAmerički predsjednik putuje u Meksiko i Centralnu Ameriku. Tokom tog puta biće riječi i o imigracionoj reformi i o kontroli oružja, naravno u onim apektima koji se tiču Meksika i zemalja Centralne Amerike.\nOve sedmice u Kongresu Sjedinjenih Američkih Država neće biti rasprava, politički vrlo žustrih, o krupnim temama američke svakodnevnice - budžetu, ličnom oružju Amerikanaca i imigracionoj reformi. Senatori i kongresmeni su na kraćoj pauzi. Američki predsjednik Barack Obama ovog će tjedna biti u Meksiku i Centralnoj Americi. Tokom tog puta biće riječi i o imigracionoj reformi i o kontroli oružja, naravno u onim apektima koji se tiču Meksika i zemalja Centralne Amerike.\nPredsjednik Obama će tokom boravka u Meksiku sasvim sigurno razgovarati o presjecanju ilegalnih tokova američkog oružja meksičkim krijumčarima droge. U borbi protiv narko-kartela poginule su na hiljade osoba, a predsjednik Meksika Enrique Pena Nieto nastavlja tu borbu:\n„Nećemo odustati od obračuna sa krijumčarima. Vlada Meksika će nastaviti da se bori protiv te vrste kriminala.“\nUz reformu kontrole prodaje oružja, za sada zastale u Kongresu, drugo bitno pitanje za Meksiko je imigraciona reforma. Mnogi useljenici od ukupno oko 11 miliona onih sa nereguliranim statusom porijeklom su iz Meksika. To pitanje je jedan od prioriteta za predsjednika Obamu.\n„Naši ciljevi neće biti ostvareni dok ne reguliramo status svih onih koji Sjedinjene Države vide kao zemlju širokih mogućnosti, dok mladi i pametni ne budu mogli legalno živjeti i raditi, ne plašeći se deportacije.“\nImigraciona reforma nužna je i po ocjeni meksičkih aktivista za zaštitu i poštivanje ljudskih prava. Jedna od njih, Andrea Gonzales, ističe:\n„Ilegalni useljenici su godinama u Sjedinjenim Državama, teško rade, plaćaju poreze i takse i zaslužju da njihov status bude reguliran.“\nKongresmeni i senatori su ovog tjedna u saveznim državama zarad susreta i razgovora sa biračima. Ti susreti, kao i boravak predsjednika Obame u Meksiku i Centralnoj Americi, su predah u procesu postizanja dvostranačke saglasnosti o neusaglašenim pitanjima imigracione i reforme kontrole oružja.


Uz pesmu i igru proslavljena seoska slava u Plužini - Svrljiške novine\nUz pesmu i igru proslavljena seoska slava u Plužini\nNaslovna » Svrljig vesti » Društvo » Uz pesmu i igru proslavljena seoska slava u Plužini\nŽitelji svrljiškog sela Plužina, u subotu 7. jula, uz muziku, pesmu i igru, obeležili seosku slavu Sveti Jovan.\nU ovkiru manifestacije „Nek se opet pesma poje, nek oživi selo moje“ karavan folklora, pevača i svirača ovog puta gostovali su u Plužini. Na bini su se smenjivali pevač Vlada Kostić sa svojim orkestrom i najstariji ansambal Škole folklora Kulturnog centra Svrljig, koji su prikazali deo igra sa nedavnog gostovanja u Solunu u Grčkoj. Pred publikom, nekoliko tačaka prikazalia je i ekipa sela Plužine koja se priprema za učestvovanje na ovogodišnjoj manifestaciji „Susreti sela 2012“ sredinom jula meseca.\nOkupljene je pozdravio predsednik opštine Svrljig Milija Miletić, koji je čestitajući slavu Sveti Jovan naglasio da će i u narednom periodu podržavati manifestacije koje imaju za cilj očuvanje tradicije, običaja i svega što je lepo u našim selima i da su u toku pripreme za najznačajniju privredno-turističku manifestaciju „Belmužijadu“ koja će se ove godine održati od 3.-5.avgusta u Svrljigu.


Odlukom Skupštine Advokatske komore Srbije (AKS) advokatima je do daljeg zabranjeno da ulaze i borave u prostorijama sudova, tužilaštava, policije ili organa uprave po bilo kom osnovu.\nU uputstvu za postupanje tokom obustave rada, objavljenom na sajtu AKS, dalje se navodi da advokati neće dolaziti na suđenja, niti u tužilaštvo radi istražnih postupaka i postupaka pregovora oko primene oportuniteta ili sporazuma o krivici, niti će odlaziti u policiju u pretkirivičnim postupcima.\nAdvokati su dužni, shodno tom uputstvu, da pred sudovima, tužilaštvima i drugim organima obavljaju samo one radnje koje su vezane za nastupanje prekluzivnih rokova.\nTo znači da mogu da podnose tužbe, žalbe i druga pismena kod kojih bi propuštanje roka rezultiralo gubitkom prava.\nTakođe mogu da pristupe na sednicu veća apelacionih sudova povodom žalbe u krivičnom postupku, na raspravu pred drugostepenim sudovima povodom žalbe u parničnom postupku i na raspravu povodom tužbe u Upravnom sporu.\nNepoštovanje navedenih uputstava smatra se "težom povredom dužnosti advokata", navodi se u pomenutom uputstvu.\nSva ova uputstva govore da u praksi svi oni koji su privedeni zbog krivičnog dela za koje je zaprećena kazna viša od osam godina zatvora, a za koje je neophodna odbrana, neće moći da ostanu u pritvoru, odnosno "ozbiljni kriminalci" za vreme štrajka neće moći da se hapse i da im se određuje pritvor.\nviše od 8.000 advokata širom Srbije počelo je obustavu rada za koju je predsednik AKS Dragoljub Đorđević najavio da će trajati do ispunjenja zahteva advokature.\nSudije odlažu ročišta i na molbu optuženih, koji ne moraju da imaju branioce na suđenju, ali ipak žele da im se sudi u prisustvu njihovih advokata.\nĐorđević je rekao je da će advokatura biti u štrajku dok se ne ispune njihovi zahtevi za otklanjanjem nepravilnosti vezanih za uvođenje javnog beležništva koje ugrožavaju advokatsku profesiju, kao i za rešavanjem pitanja paušalnog poreskog oporevzivanja.\nPregovori advokata ministarstava finansija i pravde nastavljaju se u ponedeljak povodom pitanja oporezivanja.


Tanjug 17. maja 2022. 13:05\nNJUJORK – Kompanija Tviter je saopštila danas da je za zaključenje kupoprodajnog ugovora sa Ilonom Maskom u vrednosti od 44 milijarde dolara po ranije ponuđenoj ceni i uslovima.\nUgovor podleže odobrenju akcionara Tvitera, a procenjuje se da bi posao mogao da bude završen 2022. godine, navodi se u saopštenju kompanije, izveštava Rojters.\nMask je prošlog petka saopštio da je odložio ugovor o kupovini Tvitera vredan 44 milijarde dolara dok ne dobije informacije o lažnim nalozima i neželjenoj pošti, odnosno spamovima, izrazivši sumnju da oni čine najmanje 20 odsto korisnika u odnosu na zvaničnu procenu Tvitera od 5,0 odsto.\n„Moja ponuda je bila zasnovana na pretpostavljenoj tačnosti podataka u Tviterovim podnescima Komisiji za hartije od vrednosti (SEC)“, napisao je Mask jutros na Tviteru, prenosi CNBC\nDodao je da je „Tviterov glavni izvršni direktor juče javno odbio da pokaže dokaz“ da na tom društvenom mediju ima samo 5,0 posto lažnih naloga i da „ugovor ne može da krene napred dok on to ne učini“.\nBritanska agencija je ranije danas prenela da je Mask nagovestio da će možda tražiti nižu cenu za kupovinu Tvitera, ocenivši da je moguće da na toj društvenoj mreži ima najmanje četiri puta više lažnih naloga nego što je kompanija tvrdila.\n„Ne možete platiti istu cenu za nešto što je mnogo gore nego što su tvrdili“, rekao je on na jednoj konferenciji u Majamiju u ponedeljak uveče.


Tramp zatražio više informacija od Rijada, ali ne želi suspendovanje prodaje oružja\n► Tramp zatražio više informacija od Rijada, ali ne želi suspendovanje prodaje\nAmerički predsednik Donald Tramp izjavio je da nije zadovoljan informacijama saudijskih vlasti o smrti novinara Džamala Kašogija, ali je istovremeno upozorio da bi suspendovanje prodaje oružja toj zemlji ugrozilo SAD.\n"Možemo nešto drugo da uradimo, između ostalih opcija je uvođenje sankcija", rekao je Tramp sinoć na skupu u američkoj saveznoj državi Nevadi.\nSaudijske vlasti su juče priznale da je Kašogi 2. oktobra "izgubio život" u zgradi saudijskog konzulata u Istanbulu ne navodeći gde je njegovo telo.\nVlasti u Rijadu su navele da je novinar stradao u tuči, dok su ranije turski mediji preneli da je mučen pre smrti i raskomadan.\nTramp je verziju saudijskih vlasti ocenio "ne mnogo važnom", uprkos velikom skepticizmu u redovima republikanaca u Kongresu.\n"To je bio veliki prvi korak i dobar korak, ali želim da dobijem još odgovora", rekao je Tramp dodajući da suspendovanje isporuke oružja Saudijskoj Arabiji ne bi bilo dobro za SAD.\nPrema njegovim rečima, suspendovanje isporuke bi ugrozilo radna mesta u SAD. Tramp je rekao da je Rijad naručio oružje u vrednosti od oko 110 milijardi dolara.\nTrampova reakcija na smrt saudijskog novinara razlikuje se od reagovanja međunarodnih organizacija i Evropske unije (EU) koje su zatražile iscrpnu istragu o okolnostima Kašogijeve smrti kao i kažnjavanje odgovornih.\nPojedini republikanski poslanici u Kongresu dele stav međunarodne zajednice navodeći da smrt novinara ne može da ostane nekažnjena.\nAmerički Kongres ima ovlašćenja da blokira prodaju oružja i da odluči o uvođenju sankcija nekoj zemlji. Međutim, takva inicijativa bi sada mogla da potraje pošto su 6. novembra zakazani parlamentarni izbori zbog kojih su sednice i rasprave oba doma parlamenta za sada prekinute.


Zvezda se preko Mornara plasirala u finale ABA lige - sport1.ba\nZvezda se preko Mornara plasirala u finale ABA lige\n02.04.2018 u 22:57\nCrvena zvezda je u trećoj utakmici drugog polufinala ABA lige pobijedila Mornar sa 88:69 i tako se plasirala u finale.\nZvezda je nakon prvog dijela imala 15 poena prednosti, bilo je 52:37 da bi se Mornar u trećem periodu igre vratio na 58:54 nakon čega je uslijedila velika serija Zvezde koja je došla do pobjede i plasmana u finale gdje ih čeka duel sa Budućnosti koja je u polufinalu savladala Cedevitu.\nBeograđane je do pobjede vodio Dobrić sa 19 poena i četiri skoka dok je Rochestie dodao 18 uz šest asistencija i dva skoka. Omić je susret završio sa 11 poena dok je još dvocifren bio Lessort sa deset poena i pet skokova.\nU redovima Mornara Vranješ je postigao 21 poen uz pet skokova dok je još dvocifren bio Needham koji je susret završio sa 11 poena, četiri asistencije i tri skoka.\nCrvena zvezda-Mornar 88:69 (26:19, 26:18, 16:19, 20:13)\nOsvojili ABA ligu, ali ne i domaće prvenstvo: Mornar prekinuo dominaciju Budućnosti\nBudućnost iz Podgorice nije uspjela da osvoji prvenstvo Crne Gore\n(VIDEO) Kapiten poludio na Zmaja i ostale igrače: Pobijte se malo, pa šetaju se, gdje je energija?\nPartizan je poražen u drugom kolu ABA lige od Mornara u Baru, bilo je 83:81 za domaći sastav.\nEuroliga kaznila Crvenu zvezdu\nKošarkaški klub Crvena zvezda kažnjen je sa 6.500 eura zbog novog incidenta navijača u Euroligi i bacanja tvrdih predmeta tokom utakmice sa Fenerbahceom (75:73) u dvorani Aleksandar Nikolić.\n(VIDEO) Zvezda vodi protiv Barcelone: Delije dočekale goste 'grmljavinom'\nCrvena Zvezda vodi na poluvremenu protiv Barcelone u okviru Eurolige rezultatom 40:31.


Za popis stanovništva biće izdvojeno 2,5 miliona eura – Portal Bar\nZa popis stanovništva…\nZa popis stanovništva biće izdvojeno 2,5 miliona eura\nPrijedlogom zakona o budžetu Crne Gore za 2021. godinu predviđena su skoro 2,5 miliona eura za popis stanovništva. Preciznije, za popis stanovništva, domaćinstva i stanova budžetom je predviđeno 2.447.485,60 eura, piše Dan.\nIako je popis bio planiran na proljeće ove godine, on će se zbog cjelokupne situacije sa virusom korona najvjerovatnije održati na jesen.Pojedine države iz regiona su već pomjerile datum za održavanje popisa.\nPopis stanovništva u Crnoj Gori je, pored lokalnih izbora u pet gradova ove godine, glavna preokupacija kako partija na vlasti, tako i onih u opoziciji, ali i nevladinog sektora.\nDok parlamentarna većina priželjkuje popis, ističući da će to biti prvi slobodan popis, u opoziciji smatraju da će to dovesti do novih podjela i tenzija i da bi to trebalo izbjeći.\nPojedine NVO su predlagale i da se na popisu ove godine izostavi izjašnjavanje građana o identitetskim pitanjima, odnosno da se ne prikupljaju podaci o nacionalnoj i vjerskoj pripadnosti i jeziku.\nKako su naveli, sve to u cilju da ovaj popis prođe bez političkih tenzija, bilborda, kampanja i promocije nacionalizma, što je dominiralo tokom popisa 2011. godine.\nNa sajtu Monstata se kao ključni izazov za realizaciju registarskog popisa navodi nepostojanje registra kućnih brojeva i adresa (adresnog registra), koji je u nadležnosti Uprave za katastar i državnu imovinu i 24 jedinice lokalne samouprave.\nNa prethodnom popisu, održanom u aprilu 2011 godine, u Crnoj Gori je registrovano 620.029 stanovnika.\nOd tog broja, njih 44,98 odsto izjasnili su se kao Crnogorci, 28,73 odsto kao Srbi, 8,65 odsto kao Bošnjaci, 4,91 odsto kao Albanci, 3,31 odsto kao Muslimani, 1,01 kao Romi, a 0,97 odsto kao Hrvati.


tanja-djukic - strana 9 - Vesti - Svet Plus\ntanja djukic najnovije vesti - strana 9\nPles sa zvezdama: Tanja Petrović i Marko sjajnim plesom otvorili večerašnje ..\nTreće takmičarsko veče šoua Ples sa zvezdama otvorili su Tanja Petrović i Marko Vasiljević koji su svojim slobodnim stilom i akrobacijama zablistali na podijumu za igru i oduševili žiri.\nTanja Savić donela tešku odluku - vraća se u Srbiju bez sinova\nPevačica Tanja Savić je prethodni preriod provela u Australiji sa svojom porodicom, a sada će bez sinova teška srca morati da se vrati u Srbiju, zbog poslovnih obaveza koje uključuju snimanje nove pesme u aprilu.\nPles sa zvezdama: Tanja Bošković zasenila takmičare u prvoj epizodi, život ..\nŠou Ples sa zvezdama počeo je sinoć sa emitovanjem na TV Prva, a Tanja Bošković potpuno je zasenila takmičare svojom pojavom na podijumu. Slavna glumica ne krije da je srećna što ima priliku da pokaže da život ne prestaje u šezdesetim i da joj laskaju komplimenti da i dalje izgleda savršeno.\nTanja Savić bujnim poprsjem pozdravlja iz Australije! (Foto)\nPevačica Tanja Savić koja se trenutno nalazi u Australiji zajedno sa svojom porodicom, odlučila je da svoje fanove obraduje putem društvene mreže Fejsbuk i podeli sa njima fotofrafiju na kojoj je u prvi plan istakla svoje bujne grudi.\nNasmejana Tanja Savić uživa u slikanju sa sinom (Foto)\nPevačica Tanja Savić koja se trenutno nalazi u Australiji zajedno sa svojom porodicom, odlučila je da fanove obraduje putem društvene mreže Instagram fotografijama na kojima uživa u poziranju sa svojim mlađim sinom Đorđem.


Zaslužena pobeda u derbiju kola ABA lige - KK Crvena zvezda\nZaslužena pobeda u derbiju kola ABA lige\nKošarkaši Crvene zvezde pobedili su ekipu Mege Soccerbet rezultatom 92:85 (28:24, 21:22, 25:20, 18:19) u derbiju 17.kola ABA lige.\nOdlična utakmica u hali „Aleksandar Nikolić“ rešena je u drugom poluvremenu nakon serije crveno-belih koji su poveili 82:70 i tu prednost uspeli su da sačuvaju do kraja meča.\nNajefikasniji u ekipi Crvene zvezde bio je Džordan Lojd sa 29 poena, a odličnu utakmicu odigrali su Davidovac, Lazić, Kolom i Lengston Hol koji je po prvi put imao značajniju minutažu još od utakmice sa Partizanom na kojoj je doživeo povredu.\nZbpog prehlade na ovom meču nije bilo u sastavu Korija Voldena.\nU ekipi Mege Petrušev je bio najefikasniji sa 22 poena.Na drugoj strani se istakao sjajni Filip Petrušev sa 22 poena, dok je Marko Simonović ubacio 18.\nU prvom poluvremenu, nakon vođstva crveno-belih od 15-9, ali i serije Mege od 8-0, do kraja poluvremena viđena je rezultatska klackalica, a velike probleme u skraćenoj bekovskoj rotaciji Crvene zvezde pravili su Kazalon i Tepić (13 i 11 poena na poluvremenu).\nPo prvi put predvođena Davidovcem i Holom, Crvena zvezda je stekla +8, ali se Mega brzo vratila i smanjila na 65:64, a onda su na scenu stupili Lojd i Lazić trojkama, pa se u poslednju četvrtinu ušlo sa 74:66 za crveno-bele. U poslednjoj, na samom početku Lojd je nastavio svoju seriju Zvezda je došla do 82:70 i na kraju mirno privela dobru utakmicu, koja je opravdala epitet derbija 17.kola samom kraju.\nTrener KK Crvena zvezda mts Dejan Radonjić: „Posle nedelje sa duplim programom, uvek je nezahvalno ući u sledeću utakmicu, Mega je pokazala ono što smo i najavljivali pre meča i ukazivali respekt, da može da savlada svakog rivala. Odigrali su jako jako dobar meč, morali smo da igramo do poslednjeg atoma snage i da dođemo, za nas u ovom trenutku jako jako važne pobede zbog te borbe u plej ofu i regularnom delu sezone aba lige.\nCrvena zvezda : Hol 14, Lojd 29, Davidovac 9, Lazić 12, Rit 5, Dobrić 4, Kuzmić 4, Noko 8, Kolom 7\nMega soccerbet : Smit 4, Petrušev 22, Simonović 18, Tepić 12, Momirov 10, Cerovina 2, Matković 2, Kazalon 15\nU narednom kolu ekipa Crvene zvezde gostuje u Novom Mestu ekipi Krke. Taj meč na progamu je narednog ponedeljka.


Fraktura (prelom) penisa | dr Nikola Stanojević | Operacija polomljenog penisa\nFraktura penisa ili prelom penisa predstavlja težak oblik povrede penisa. Obično se javlja prilikom seksualnog odnosa kada se penis u punoj erekciji prekomerno savije (udarac penisa u stidnu kost). Oseti se kao da je nešto puklo unutar penisa a zatim se formira hematom na mestu povrede koji se širi na ceo penis a ponekad i na skrotum. Ukoliko je povređena i mokraćna cev (uretra) na spoljašnjem otvoru se javlja sveža krv (uretroragija), a ponekad i otežano mokrenje.\nNaravno fraktura penisa izaziva i veliki psihološki problem.\nHitno se javite lekaru - urologu, bez odlaganja, bez osećaja stida i srama\nOperacija frakture penisa i oporavak će biti lakši a rezultat mnogo bolji ukoliko se hitno javite urologu nakon povrede.\nUkoliko se fraktura penisa ne operiše na vreme dolazi do deformacije osovine penisa, zakrivljenja penisa, skraćenja ili suženja penisa na mestu povrede. Ako se ne reaguje u kratkom period od nekoliko dana od povrede, može doći do trajnog oštećenja erekcije ili do formiranja Pejronijeve bolesti.\nLekarski pregled uključuje pregled ultrazvukom struktura penisa i zida uretre. Ukoliko to nije dovoljno za jasnu identifikaciju povrede tunike albuginee odlučićemo se za magnetnu rezonancu penisa kojom se nedvosmisleno identifikuje mesto i opseg povrede tkiva penisa. U retkim slučajevima se radi cistoskopija kao jedan od prvih pregleda.\nUkoliko vam je dijagnostikovana fraktura penisa, u što kraćem periodu od trenutka preloma će uslediti operacija. Glavni cilj operacije frakture penisa je očuvanje dužine i oblika penisa i očuvanje erektilne funkcije penisa.\nTokom operacije se uklanja hematom i rekonstruišu se oštećeni delovi penisa uz poštovanje estetike i prirodnog izgleda penisa. U slučaju oštećenja uretre istovremeno se radi i rekonstrukcija povrede uretre tzv uretroplastika.\nSama intervencija se radi u opštoj anesteziji.\nOperacija traje 1 do 2 sata u zavisnosti od opsega povrede.\nOstanak u bolnici je jedan dan.\nPostoperativne kontrole su svakodnevne u prvih nedelju dana a nakon toga na dva do tri dana.\nČetri nedelje nakon operacije se počinje sa fizikalnom terapijom i LSW terapijom oporavka prirodne erekcije.\nPotpun oporavak je dva do tri meseca nakon operacije.\nDa bi se izbegle komplikacije kao što su skraćenje penisa, krivljenje penisa, stenoza (suženje) uretre i trajan gubitak erekcije operaciju frakture penisa u što kraćem roku od povrede mora učiniti specijalno obučen urogenitalni rekonstruktivni hirurg. Rezultati praćenja pacijenata nakon frakture penisa ukazuju da se veno-okluzivna erektilna disfunkcija i Pejronijeva bolest mnogo češće javljaju ukoliko se na vreme ne pristupi hirurškom lečenju frakture penisa.\nU nastavku je FOTO materjal pre, tokom i posle operacije frakture penisa


Uskoro počinje izgradnja pruge za brze vozove između Niša i Beograda\nPočetak/Ekonomija/Uskoro počinje izgradnja pruge za brze vozove između Niša i Beograda\nSrbija će uskoro početi da gradi i brzu prugu između Beograda i Niša izjavio je predsednik Srbije Aleksandar Vučić.\nVučić je kazao da je već razgovarao sa predstavnicima Grčke o potrebi da se uradi dobra železnička veza od granice sa Severnom Makedonijom do Soluna, s obzirom na to da će Srbija uskoro graditi brzu prugu od Beograda do Niša, istu kao onu što već gradi od Beograda do granice sa Mađarskom prema Budimpešti (za brzinu vozova od 200 kilometara na čas).\n„Onda ćemo graditi i prugu od Niša do Preševa za brzine vozova od 120 do 160 kilometara na sat. To će stvoriti železnički koridor ne samo za Srbiju, već i Grčku“, naglasio je Vučić.\nPodsetio je da se od Luke Pirej u Atini železnicom prevoze velike količine kineske i druge robe ka Centralnoj i Zapadnoj Evropi. Vučić je, takođe, podsetio da je Srbija završila južni i istočni krak putnog Koridora 10, ka Severnoj Makedoniji i Bugarskoj.\nPredsednik Srbije poručio je grčkim privrednicima da investiraju u Srbiji i istakao da mnoge evropske kompanije dolaze u našu zemlju, a posebno nemačke, koje zapošljavaju 62.000 ljudi.\n„Želimo da radimo zajedno sa vama, uvek su vam otvorena vrata Vlade Srbije i Razvojne agencije Srbije, ali i moja kancelarija će biti uvek otovrena ako odlučite da investirate u našoj zemlji. Možete da računate na našu pomoć“, poručio je Vučić.\nNaglasio je da Srbija nudi odlične uslove za investicije zahvaljujući i sistemu subvencija od države, koje idu do 50 odsto ulaganja kompanija. „To znači 30 odsto u novcu, a do 20 odsto u obezbeđivanju infastrukture – struje, puteva, vode, gasa i drugog“.\nVučić je naglasio da je država u odnosu prema investitorima vrlo tačna i da uvek ispuni sve što bude dogovoreno. Predsednik je naglasio da je Srbija privukla 55 odsto svih investicija na Zapadnom Balkanu.\n„Kada pričamo o Zapadnom Balkanu, mi smo dominanti u privlačenju direktnih stranih investicija, mislim na Albaniju, Makedoniju, CG, BiH, plus Priština, koji oni su imali 45 odsto, a ostalo mi. Takođe, imali smo dvostruko više investicija nego Bugarska i dvostruko više od Hrvatske, iako su obe zemlje članice EU“, naveo je Vučić.\nPredstavio je rezultate srpske ekonomije i naveo da je privredni rast Srbije iznosio 4,4 odsto prošle godine, a da će ove godine biti najmanje 4,0 ili 4,1 odsto, iako početak godine po tom pitanju nije bio tako dobar.\nVučić je istakao da će Srbija po rastu u poslednjem kvartalu ove godine biti prva u Evropi, kao i da je bila druga u trećem kvartalu sa rastom od 3,7 odsto, dok je Mađarska bila prva s rastom od 3,8 odsto. Naglasio je da je Srbija smanjila nezaposlenost sa 25 na 9,9 odsto u prethodnih šest godina, kao i da je udeo duga u BDP-u smanjen sa 79 odsto na 51 odsto.\nPredsednik Srbije je rekao da država ima četvrtu godinu suficit u budžetu i da će prosečna plata u januaru biti oko 510 evra, dok je ranije bila 334 evra. Dodao je da Srbija i Bugarska imaju najniže poreze, što je takođe dobro za poslovanje grčkih investitora.\nVučić je rekao da sektor građevine ove godine beleži rast od 39 odsto i da će zajedno sa industrijom biti veliki pokretač privrednog rasta Srbije. „To su dva motora privrednog rasta, a u tim oblastima ima puno prostora i za grčke investicije“, poručio je Vučić.\nAleksandar Vučić BIznis Forum brza pruga


Moda i katolička ikonografija - Page 3 of 3 - WANNABE MAGAZINE\nModa i katolička ikonografija\nJean-Paul Gaultier, proleće 2007\nPre više od decenije, Jean-Paul Gaultier je na pistu poslao modele sa licem islikanim kao statue u katoličkim crkvama i sa oreolima. Odeća je naravno bila u skladu sa tim i u najvećoj meri podsećala na srednjovekovne vitraže, a celokupan utisak uzvišen i krajnje sakralan.\nA post shared by Pilar Castano (@pilarcastano)\nVersace, jesen 2012\nDa, moguće je da ti ova revija liči na Giannijevu poslednju kolekciju, i to je sa razlogom jer je to i bila Donatellina namera. Kada je Gianni ubijen, određeni komadi sa krstevima, i raspećima koje je on započeo ostali su nedovršeni sve do trenutka kada ih je Donatella poslala niz pistu. Mnogi modni poznavaoci su rekli da je ova kolekcija imala različite religiozne konotacije. Pored onih vidljivih ovo je bila intimno značajna kolekcija za Donatellu koja se, kako je sama rekla, suočila sa svojim demonima.\nDolce & Gabbana, jesen 2014\nSicilijanska katedrala u Monrealu, vizantijske crkve, i venecijanski i vizantijski mozaici su bili veoma jasna referenca i inspiracija za ovu D&G reviju. Ovaj događaj se i pogodio i sa izuzetno bitnim događajima u crkvi: odlazak pape Benedikta XVI sa papskog trona i optužbe za seksualna uznemiravanja u Vatikanu koje su ispunjavale prve strane svih italijanskih novina tih dana. Uz sve te duple i troduple konotacije, revija je bila aposlutni pogodak. Ono što se još uvek pitamo je kako su devojke iznele sve te preteške, nakićene komade.\nA post shared by Love The Runway Fashion (@lovethertw)


Podela ,Pažljivka' prvacima Prve obrenovačke škole\nReč je o edukativnoj kampanji koja je posvećena bezbednosti dece u saobraćaju i usmerena je na decu, roditelje, nastavnike i vozače.\nU saradnji sa Agencijom za bezbednost u saobraćaju Gradska opština Obrenovac treću godinu zaredom organizuje podelu ilustrovanog časopisa ,,Pažljivka" za sve đake prvake. Reč je o edukativnoj kampanji koja je posvećena bezbednosti dece u saobraćaju i usmerena je na decu, roditelje, nastavnike i vozače. Glavni junak ove kampanje je „Pažljivko“, koji na jedan deci jasan način objašnjava pravila kretanja u saobraćaju i koji bi trebalo da bude uzor deci kao neko ko poštuje saobraćajne propise.\nKnjigu "Pažljivkova pravila u saobraćaju" su, uz prezentaciju saobraćajnih pravila, prvacima Prve obrenovačke osnovne škole podelili predstavnici Gradske opštine Obrenovac i načelnik saobraćajne policije.\nPredsednik komisije za bezbednost u saobraćaju Gradske opštine Obrenovac, Mirko Vranešević rekao je da se učenje kroz igru pokazalo jako korisno i da u poslednje dve godine nijedno dete iz osnovnih škola nije učestvovalo u saobraćajnoj nesreći na teritoriji opštine Obrenovac.\n- To jeste uspeh za nas ali i podstrek da i dalje nastavimo da radimo i da sa akcijima dajemo više doprinosa. Zajedno u saradnji sa saobraćajnom policijom činimo sve za našu decu, kako bi izbegli neke neželjene situacije - istakao je Vranešević.\nPomoćnik predsednika Gradske opštine Obrenovac, Dragan Blažić kazao je da potpisan protokol između Ministarstva unutrašnjih poslova i prosvete prema kojem se vrši edukacija učenika koji su četvrti i šesti razred.\n- Radi se o prevenciji nasilja, štetnom uticaju droge i alkohola, sve ono što čeka naše školarce i sa čime moraju nažalost da se suočavaju. Odlična saradnja između Ministarstva prosvete sa policijskom stanicom znači da će biti redovnije kontrole i obilasci osnovnih i srednjih škola. Insistiraćemo na bezbednosti đaka prvaka, pošto ništa nije bitnije od toga da se deca bezbedno vrate kući - naglasio je Blažić.